**DĖL PRITARIMO VYKDYTI PROJEKTĄ „VŠĮ ROKIŠKIO PIRMINĖS ASMENS SVEIKATOS PRIEŽIŪROS CENTRO VEIKLOS EFEKTYVUMO DIDINIMAS, GERINANT TEIKIAMŲ PASLAUGŲ KOKYBĘ IR PRIEINAMUMĄ“ IR IŠ DALIES JĮ FINANSUOTI**

2018 m. rugsėjo 28 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos sveikatos apsaugos ministro 2017 m. lapkričio 14 d. įsakymu Nr. V-1291 „Dėl 2014–2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ įgyvendinimo priemonės Nr. 08.1.3-CPVA-R-609 „Pirminės asmens sveikatos priežiūros veiklos efektyvumo didinimas“ projektų finansavimo sąlygų aprašo patvirtinimo" ir atsižvelgdama į Panevėžio regiono plėtros tarybos 2018 m. liepos 4 d. sprendimu Nr. 51/4S-19 „Dėl 2014–2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ 08.1.3-CPVA-R-609 priemonės „Pirminės asmens sveikatos priežiūros veiklos efektyvumo didinimas“ iš ES struktūrinių fondų lėšų siūlomų bendrai finansuoti Panevėžio regiono projektų sąrašo Nr. 08.1.3-CPVA-R-609-51 patvirtinimo“ patvirtintą projektų sąrašą, Rokiškio rajono savivaldybės taryba

n u s p r e n d ž i a:

1. Pritarti viešosios įstaigos Rokiškio pirminės asmens sveikatos priežiūros centro projekto „VšĮ Rokiškio pirminės asmens sveikatos priežiūros centro veiklos efektyvumo didinimas, gerinant teikiamų paslaugų kokybę ir prieinamumą“ paraiškos pagal 2014–2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ 08.1.3-CPVA-R-609 priemonę „Pirminės asmens sveikatos priežiūros veiklos efektyvumo didinimas“ teikimui finansavimui gauti iš ES struktūrinių fondų ir projektui įgyvendinti.

2. Užtikrinti projekto iš dalies finansavimą iš savivaldybės lėšų 2019–2021 metais – ne mažiau kaip 7,5 procentų tinkamų finansuoti projekto išlaidų, padengti visas netinkamas finansuoti, tačiau projektui įgyvendinti reikalingas išlaidas bei tinkamų finansuoti išlaidų dalį, kurių nepadengia projekto finansavimas.

Sprendimas per vieną mėnesį gali būti skundžiamas Regionų administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Danguolė Kondratenkienė

**TEIKIAMO SPRENDIMO PROJEKTO „DĖL PRITARIMO PROJEKTO „VŠĮ ROKIŠKIO PIRMINĖS ASMENS SVEIKATOS PRIEŽIŪROS CENTRO VEIKLOS EFEKTYVUMO DIDINIMAS, GERINANT TEIKIAMŲ PASLAUGŲ KOKYBĘ IR PRIEINAMUMĄ“ VYKDYMUI IR DALINIAM FINANSAVIMUI“**

**AIŠKINAMAIS RAŠTAS**

2018-09-28

Rokiškis

**Parengto sprendimo projekto tikslai ir uždaviniai.** Šiuo sprendimu siūloma pritarti VšĮ Rokiškio pirminės asmens sveikatos priežiūros centro projekto „VšĮ Rokiškio pirminės asmens sveikatos priežiūros centro veiklos efektyvumo didinimas, gerinant teikiamų paslaugų kokybę ir prieinamumą“ įgyvendinimui ir daliniam jo finansavimui.

**Šiuo metu esantis teisinis reglamentavimas.** Lietuvos Respublikos sveikatos apsaugos ministro 2017 m. lapkričio 14 d. įsakymas Nr. V-1291 „Dėl 2014–2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ įgyvendinimo priemonės Nr. 08.1.3-CPVA-R-609 „Pirminės asmens sveikatos priežiūros veiklos efektyvumo didinimas“ projektų finansavimo sąlygų aprašo patvirtinimo".

Panevėžio regiono plėtros tarybos 2018 m. liepos 4 d. sprendimas Nr. 51/4S-19 „Dėl 2014–2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ 08.1.3-CPVA-R-609 priemonės „Pirminės asmens sveikatos priežiūros veiklos efektyvumo didinimas“ iš ES struktūrinių fondų lėšų siūlomų bendrai finansuoti Panevėžio regiono projektų sąrašo Nr. 08.1.3-CPVA-R-609-51 patvirtinimo“.

Panevėžio regiono 2014–2020 m. plėtros planas patvirtintas Panevėžio regiono plėtros tarybos 2015 m. spalio 15 d. sprendimu Nr. 51/4S-23 „Dėl Panevėžio regiono 2014–2020 metų plėtros plano patvirtinimo“.

Rokiškio rajono savivaldybės tarybos 2014 m. rugsėjo 26 d. sprendimu Nr. TS-159 patvirtintas Rokiškio rajono strateginis plėtros planas iki 2022 metų.

**Sprendimo projekto esmė.** VšĮ Rokiškio pirminės asmens sveikatos priežiūros centras Panevėžio regiono plėtros tarybos 2018 m. liepos 4 d. sprendimu Nr. 51/4S-19 „Dėl 2014–2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ 08.1.3-CPVA-R-609 priemonės „Pirminės asmens sveikatos priežiūros veiklos efektyvumo didinimas“ iš ES struktūrinių fondų lėšų siūlomų bendrai finansuoti Panevėžio regiono projektų sąrašo Nr. 08.1.3-CPVA-R-609-51 patvirtinimo“ įtrauktas į siūlomų finansuoti projektų sąrašą.

Projekto tikslas – pagerinti VšĮ Rokiškio pirminės asmens sveikatos priežiūros centro teikiamų pirminės asmens sveikatos priežiūros paslaugų prieinamumą ir kokybę tikslinės teritorijos gyventojams.

Projekto uždaviniai – pagerinti VšĮ Rokiškio pirminės asmens sveikatos priežiūros centro infrastruktūrą, įsigyjant įrangą, baldus, tikslines transporto priemones ir įrengiant DOTS kabinetą.

Projekto metu bus Rokiškio PASPC poliklinikos pastate (adresas Juodupės g. 1A, Rokiškis) suremontuotos patalpos – 229,27 kv. m. Bus keičiamos įėjimo durys, atliekamas tualetų remontas, pritaikant žmonėms su negalia, keičiama elektros instaliacija, vėdinimo sistemos, gaisrinė signalizacija, remontuojamos sienos, grindys, lubos. Numatoma įsigyti medicinos įrangą (elektrokardiografai – 5 vnt., tonometrai akispūdžiui matuoti – 6 vnt., kraujo paėmimo kėdės – 8 vnt.), įsigyti naują odontologinę įrangą (autoklavas, kėdė, dentalinis rentgenas ir pan.), kompiuterinę įrangą su spausdintuvais (16 vnt.), 2 tikslines transporto priemones pacientų lankymui namuose (vienas – gydytojų iškvietimams, antras – slaugos paslaugoms namuose teikti), įrengti DOTS kabinetą (sergantiems tuberkulioze).

Planuojama projekto įgyvendinimo trukmė – 24 mėn. (preliminariai 2019 02–2021 02).

Projekto biudžetas: bendras projekto biudžetas – 269 491,89 euro, iš jų Europos Sąjungos – 229 068,10, Lietuvos Respublikos valstybės biudžeto – 20 211,89, savivaldybės biudžeto lėšos – 20 211,90 euro. Vadovaujantis priemonės projektų finansavimo sąlygų aprašu, teikiant paraišką ES paramai gauti, būtina pateikti savivaldybės tarybos sprendimą dėl dalinio projekto finansavimo. Pagal šį aprašą – didžiausia galima finansavimo dalis ES lėšomis – 92,5 proc., 7,5 proc. tinkamų finansuoti išlaidų privalo padengti pareiškėjas ar partneris.

**Galimos pasekmės, priėmus siūlomą tarybos projektą:**

**teigiamos** – įgyvendinus projektą bus pasinaudota ES lėšomis ir atnaujintas Rokiškio poliklinikos pastatas, pritaikius žmonėms su negalia, įrengtas DOTS kabinetas (sergantiems tuberkulioze rajono gyventojams), atnaujinta medicininė, kompiuterinė įranga, įsigytos naujos transporto priemonės;

**neigiamos** – nenumatomos.

**Kokia sprendimo nauda Rokiškio rajono gyventojams**. Atnaujinus patalpas, įsigijus reikiamą įrangą daugiau įstaigą pasirinkusių pacientų galės pasinaudoti pirminės asmens sveikatos priežiūros paslaugomis, jos taps kokybiškesnėmis ir labiau prieinamomis, dėl ko bus atliekama daugiau prevencinių programų, ankščiau diagnozuojamos ligos, sumažės mirtingumas nuo kraujotakos sistemos ir onkologinių susirgimų, bus sumažintas atsparių gydymui tuberkuliozės mikobakterijų plitimas.

**Finansavimo šaltiniai ir lėšų poreikis**: sprendimui įgyvendinti bus panaudotos regioninės plėtros lėšos iš ES, valstybės bei savivaldybės biudžeto lėšos 2019–2021 m.

**Suderinamumas su Lietuvos Respublikos galiojančiais teisės norminiais aktais**.

Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 str. 1 d. numatytais veiksniais, todėl teisės aktas nevertintinas antikorupciniu požiūriu.

Rokiškio pirminės asmens sveikatos priežiūros centro

direktorė Danguolė Kondratenkienė